**Schumani praktika**

Kandideerimine praktikale Euroopa Parlamendi [Schumani praktikale](https://www.europarl.europa.eu/at-your-service/et/work-with-us/traineeships) on alanud! Siin on neli põhjust, miks võiksid kandideerida:

* Praktikat saad teha Brüsselis, Strasbourgis, Luksembourgis või isegi Eestis! Kuigi enamik praktikakohtadest on Brüsselis, siis igal praktikaperioodil võtavad Euroopa Parlamendi bürood liikmesriikides samuti ühe praktikandi. Seekord langeb praktika tegemise aeg valimiste eelsele ajale, mis annab harukordse võimaluse osaleda valimiste läbiviimises.
* Kogemus rahvusvahelises keskkonnas annab sulle aluse leida pärast praktikat tööd ELi institutsioonides või teistes suurtes rahvusvahelistes organisatsioonides.
* Praktika on tasustatud - sa ei pea väärtuslikku kogemuse eest peale maksma!
* Praktikat saab teha väga erinevates valdkondades, näiteks ELi sise- ja välispoliitika, rahandus, õigus, haldus, taristu ja logistika, kommunikatsioon ja IT. Praktika tegemine ei eelda, et juba oled ekspert kõiges, mis puudutab Euroopa Parlamenti.

Schumani praktikale kandideerija:

* peab olema Euroopa Liidu liikmesriigi/kandidaatriigi kodanik;
* peab omama kõrgharidust tõendavat diplomit;
* peab valdama kõrgtasemel ühte ja väga heal tasemel teist Euroopa Liidu ametlikku keelt (peab olema keeletaset tõendav sertifikaat);
* ei tohi olla viibinud kuue kuu jooksul enne praktika algust õppekülastusel Euroopa Parlamendi peasekretariaadis.

Praktikaperioodile 1. oktoober – 29. veebruar saad kandideerida 31. maini!

Puuetega inimeste programm

Euroopa Parlament peab tähtsaks puuetega inimeste kaasamist. Puuetega inimeste

programmis võivad osaleda isikud, kellel on vähemalt 20% suurune pikaajaline füüsiline, vaimne, intellektuaalne või meeleline kahjustus. Eelvaliku läbinud kandidaadid, kes vastavad Schumani praktika üldistele sobivuskriteeriumidele, võivad saada praktikapakkumise pärast seda, kui parlamendi meditsiiniteenistus on kinnitanud, et neil on eespool kirjeldatud puue.

Valituks osutunud kandidaadid võivad tekkivate lisakulude hüvitamiseks saada lisatoetust kuni 50% ulatuses Schumani praktikantide igakuisest toetusest.

Kandidaatidel, kes soovivad osaleda puuetega praktikantidele mõeldud positiivsete meetmete kavas, tuleb esitada Schumani praktikal osalemise taotlus sarnaselt praktikataotluste veebilehel.

**Mitmekeelsuse päev Brüsselis**

Kas oled loominguline ja meeldib õppida keeli? Siis osale konkursil ning võid saada osaleda 23. septembril 2023 Brüsselis toimuval mitmekeelsuse päeval. Tutvu eelmise aasta programmiga [siin](https://visiting.europarl.europa.eu/files/live/sites/visiting/files/Leaflets/Events/Multilingualism_Day/2022/programme.pdf)!

Konkursile ootame meeldejäävaid lugusid keelte õppimisest. Näiteks võid rääkida mõnest õpingute ajal juhtunud humoorikast seigast või mõnest võõrkeelsest sõnast, millel on sinu jaoks oluline tähendus.

Osalemiseks võid teha:

* Video (maksimaalselt 2 minutit) + transkriptsioon/alltekstid video keeles + transkriptsiooni tõlge.
* Heliklipi (maksimaalselt 2 minutit) + transkriptsioon + transkriptsiooni tõlge.
* Lühise teksti või luuletuse (maksimaalselt 400 sõna) + tõlge
* Foto või fotokollaaži selgitava tekstiga max. 250 sõna + tõlge
* Koomiksi (max. 2 A4 lehekülge) + tõlge

Loomingu võiksid teha eesti keeles, küll aga pead esitama ka tõlke kas inglise, prantsuse või saksa keeles.

Iga osaleja saab esitada vaid ühe töö. Töö saad esitada [siin](https://ec.europa.eu/eusurvey/runner/MultilingualismDayStudentCompetition2023). Kandideerimise tähtaeg: reede, 16. juuni 2023 kell 13:00. Võitjatega võtame ühendust 15. juulil 2023.

[Lisainformatsioon](https://ec.europa.eu/eusurvey/runner/MultilingualismDayStudentCompetition2023)

Küsimuste ja probleemide korral võtke ühendust: dgtrad.multilingualism@europarl.europa.eu